stanford-oval/wikipedia huggingface dataset:
อะพอโลไจซ์ (เพลงวันรีพับลิก)

| "อะพอโลไจซ์" |
| --- | --- |
ปกซิงเกิลในไอทูนส์
เพลงโดยวันรีพับลิก
จากอัลบั้มดรีมมิงเอาต์ลาวด์
วางจำหน่าย: 2005 (จำหน่ายครั้งแรก) 6 พฤศจิกายน 2007 (จำหน่ายซ้ำผ่านระบบดิจิทัล)
บันทึกเสียง: 2005
แนวเพลง:  ออลเทอร์นาทิฟร็อก  เชลโลร็อก  R&B 
ความยาว: 3:31
ค่ายเพลง:  มอสลีย์  อินเตอร์สโคป 
ผู้ประพันธ์เพลง: Ryan Tedder
โปรดิวเซอร์: เกร็ก เวลส์
"อะพอโลไจซ์" (อังกฤษ: Apologize) เป็นเพลงแรกที่แต่งโดยไรอัน เท็ดเดอร์ นักร้องนำวงวันรีพับลิก สำหรับอัลบั้มแรก ดรีมมิงเอาต์ลาวด์ เพลงออกจำหน่ายเป็นซิงเกิลนำในอัลบั้มดังกล่าว เพลงฉบับทำใหม่ยังถูกบรรจุในอัลบั้ม ช็อกแวลยู ของทิมบาแลนด์ และในอัลบั้มดรีมมิงเอาต์ลาวด์ ฉบับดีลักซ์
เพลงเป็นที่นิยมในเรดิโอเพลย์ในประวัติศาสตร์ของชาร์ตเมนสตรีมท็อป 40 ในอเมริกาเหนือ ถูกเปิด 10,394 ครั้งในหนึ่งสัปดาห์ จนกระทั่งถูกทำลายสถิติโดยเพลง "บลีดดิงเลิฟ" ของเลโอนา ลูวิส ซึ่งไรอัน เท็ดเดอร์ก็ร่วมแต่งให้ด้วย ขึ้นอันดับหนึ่งใน 16 ประเทศ เช่น ออสเตรเลีย ออสเตรีย แคนาดา เยอรมนี อิตาลี นิวซีแลนด์ สวีเดน ตุรกี และเนเธอร์แลนด์ และยังขึ้นอันดับหนึ่งนาน 8 สัปดาห์ในชาร์ตบิลบอร์ดป็อป 100 ด้วย เพลงขึ้นถึงสามอันดับแรกบนบิลบอร์ดฮอต 100 และขึ้นอันดับหนึ่งนาน 13 สัปดาห์ในแคนาดา
"อะพอโลไจซ์" ได้เข้าชิงรางวัลแกรมมีสาขาขับร้องเพลงป็อปยอดเยี่ยมโดยศิลปินคู่หรือกลุ่ม และติดอันดับ 50 ในรายชื่อบิลบอร์ดฮอต 100 ออลไทม์ท็อปซองส์ ในชาร์ตที่รวบรวมเพลงในรอบ 50 ปีแรก เพลงอยู่ในสิบอันดับแรกนาน 25 สัปดาห์ติดต่อกัน นานที่สุดนับตั้งแต่เพลง "สมูธ" ของซานตานา ที่ทำได้ 30 สัปดาห์ ใน ค.ศ. 1999 เพลงยังติดอันดับ 10 ในรายชื่อบิลบอร์ดฮอต 100 ซองส์ออฟเดอะเดเคด ด้วย เพลงนี้เป็นซิงเกิลที่ได้รับความนิยมมากที่สุดจนกระทั่ง "เคาน์ติงสตาส์" ออกจำหน่ายใน ค.ศ. 2013
อะฟลาทอกซิน

สูตรโครงสร้างของอะฟลาทอกซิน B1
สูตรโครงสร้างของอะฟลาทอกซิน G1
อะฟลาทอกซิน (อังกฤษ: aflatoxins) เป็นสารเคมีมีพิษและก่อมะเร็งที่ผลิตจากราบางชนิด (Aspergillus flavus และ Aspergillus parasiticus) ซึ่งเจริญในดิน พืชพรรณที่ย่อยสลาย ฟางและเมล็ดพืช มักพบในโภคภัณฑ์สำคัญที่เก็บอย่างไม่เหมาะสม เช่น มันสำปะหลัง พริกไทย ข้าวโพด เมล็ดฝ้าย ข้าวเดือย ถั่วลิสง ข้าวฟ่าง เมล็ดดอกทานตะวัน ผลเปลือกแข็งเมล็ดเดียว ข้าวสาลี และเครื่องเทศหลายชนิด เมื่ออาหารที่ปนเปื้อนถูกแปรรูป อะฟลาทอกซินจะเข้าสู่แหล่งอาหารทั่วไปซึ่งมีการพบทั้งในอาหารคนและสัตว์ เช่นเดียวกับในอาหารสัตว์สำหรับสัตว์ทางการเกษตร สัตว์ที่ได้อาหารที่ปนเปื้อนสามารถผ่านผลิตภัณฑ์การแปลงอะฟลาทอกซินสู่ไข่ ผลิตภัณฑ์นมและเนื้อสัตว์ได้
เด็กได้รับผลกระทบจากการสัมผัสอะฟลาทอกซินมากเป็นพิษ ทำให้การเติบโตช้า พัฒนาการช้า ตับเสียหายและมะเร็งตับ ผู้ใหญ่มีความทนต่อการสัมผัสมากกว่า แต่ก็ยังมีความเสี่ยง ไม่มีสัตว์ชนิดใดมีภูมิต้านทาน อะฟลาทอกซฺนจัดเป็นสารก่อมะเร็งได้มากที่สุดชนิดหนึ่งเท่าที่ทราบ หลังเข้าสู่ร่างกาย อะฟลาทอกซินจะถูกตับสร้างและสลายเป็นสารตัวกลางอีพอกไซด์กัมมันต์หรือถูกย่อยสลายด้วยน้ำกลายเป็นอะฟลาทอกซิน เอ็ม1 ซึ่งเป็นอันตรายน้อยกว่า
อะฟลาทอกซินส่วนใหญ่ได้จากการกิน แต่อะฟลาทอกซินชนิดบี1 ซึ่งเป็นพิษมากที่สุด สามารถผ่านเข้าทางผิวหนังได้
ค่าระดับการแสดงฤทธิ์ที่องค์การอาหารและยาสหรัฐ (FDA) กำหนดสำหรับอะฟลาทอกซินในอาหารหรืออาหารสัตว์อยู่ที่ 20 ถึง 300 ส่วนต่อพันล้านส่วน FDA ยังสามารถประกาศเรียกคืนอาหารคนและสัตว์ได้เป็นมาตรการล่วงหน้าเพื่อป้องกันการสัมผัส
คำว่า "อะฟลาทอกซิน" มาจากชื่อของราตัวหนึ่งที่ผลิตสารนี้ คือ Aspergillus flavus มีการประดิษฐ์คำนี้ประมาณ ค.ศ. 1960 หลังการค้นพบว่าสารนี้เป็นบ่อเกิดของ "โรคไก่งวงเอกซ์" อัฟลาทอกซินเป็นพิษเห็ดรากลุ่มใหญ่กลุ่มหนึ่ง
อะซองอีสบอร์น

| "a song is born"> เพลงโดยอายูมิ ฮามาซากิ และ เคย์โกะ.จากอัลบั้มอะเบสท์ทู -ไวท์- |
| --- | --- |
วางจำหน่าย: 12 ธันวาคม พ.ศ. 2544
บันทึกเสียง: พ.ศ. 2544
แนวเพลง: เจ-ป็อป
ค่ายเพลง: เอเว็กซ์ แทร็กซ์
ผู้ประพันธ์เพลง: อายูมิ ฮามาซากิ
โปรดิวเซอร์: เท็ตสึยะ โคมุโระ แม็กซ์ มัตสึอุระ
อะซองอีสบอร์น (ญี่ปุ่น: ア・ソング・イズ・ボーン; โรมาจิ: A songu isu bon; ทับศัพท์: a song is born) เป็นซิงเกิลพิเศษของอายูมิ ฮามาซากิ  และเคย์โกะวงโกลบ์ จากอัลบั้ม [[อะเบสท์ทู -ไวท์- เป็นซิงเกิลที่ทำขึ้นพิเศษภายใต้โครงการซองเนชัน (อังกฤษ: songnation) โดยมีวัตถุประสงค์เพื่อหาเงินช่วยเหลือเหยี่อผู้เคราะห์ร้ายจากเหตุการณ์การก่อการร้ายเมื่อวันที่ 11 กันยายน พ.ศ. 2544 ออกจำหน่ายในญี่ปุ่นเมื่อวันที่ 12 ธันวาคม พ.ศ. 2544 ขึ้นอันดับ 1 ชาร์ตออริกอนของญี่ปุ่น
"องซองอีสบอร์น" เป็นผลงานการประพันธ์ของเท็ตสึยะ โคมุโระ  อีกทั้งยังมีซิงเกิลในโครงการนี้อีก 2 เพลงคือ "เดอะมีนนิงออฟพีซ" (อังกฤษ: The Meaning of Peace) ผลงานการขับร้องของโบอา  และคุมิ โคดะ และเพลง "เลิฟวินอิท" (อังกฤษ: lovin' it) ผลงานการขับร้องของ m-flo  และนามิเอะ อามุโระ ฉบับร้องเดี่ยวของเพลงนี้ขับร้องโดยอายูมิ โดยบรรจุไว้ในอัลบั้ม ไอแอม... (อังกฤษ: I am...)  และฉบับร้องคู่บรรจุไว้ในอัลบั้ม ซองเนชัน (อังกฤษ: songnation)  และ อะเบสท์ทู -ไวท์- (อังกฤษ: A BEST 2 -WHITE-)
รายชื่อเพลง

อะซองอีสบอร์น (Original Mix)
อะซองอีสบอร์น (TV Mix)
ชาร์ต

| ออกจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 12 ธันวาคม พ.ศ. 2544 | Oricon Daily Singles Chart[ต้องการอ้างอิง] | #1 | 200,110 |  |  |
| 12 ธันวาคม พ.ศ. 2544 | Oricon Weekly Singles Chart[ต้องการอ้างอิง] | #1 |  | 441,410 | 10 สัปดาห์ |
| 12 ธันวาคม พ.ศ. 2544 | Oricon Yearly Singles Chart[ต้องการอ้างอิง] | #18 |  |  |  |
| ด ค กอายูมิ ฮามาซากิ |
| --- | --- |
อัลบั้มเพลง:  A Song for ××  LOVEppears  Duty  I am...  RAINBOW  MY STORY  (miss) understood  Secret  Guilty  NEXT LEVEL  Rock'n'Roll Circus  Love songs 
ซิงเกิล:  "Nothing from Nothing"  "Poker face"  "You"}  "Trust"  "For My Dear..."  "Depend on you"  "WHATEVER"  "Love ~Destiny~"  "TO BE"  "Boys & Girls"  "A"  "Appears"  "Kanariya"  "Fly high"  "Vogue"  "Far Away"  "Seasons"  "Surreal"  "AUDIENCE"  "M"  "Evolution"  "NEVER EVER"  "Endless sorrow"  "UNITE!"  "Dearest"  "A song is born"  "Daybreak"  "Free & Easy"  "H"  "Voyage"  "&"  "Forgiveness"  "No way to say"  "Moments"  "INSPIRE"  "Carols"  "STEP you / is this LOVE?"  "fairyland c/w alterna"  "HEAVEN"  "Bold & Delicious / Pride"  "Startin' / Born To Be..."  "BLUE BIRD"  "Glitter / fated"  "Talkin' 2 myself"  "Together When..."  "Mirrorcle World"  "Days / GREEN"  "Rule / Sparkle"  "Sunrise / Sunset ~LOVE is ALL~"  "You were... / BALLAD"  "MOON / blossom"  "crossroad"  "L" 
ดูเพิ่มเติม:  อัลบั้มรวมเพลงและมินิอัลบั้ม  อัลบั้มรีมิกซ์  บันทึกการแสดงสด
ออสการ์ (แมวพยาบาล)

สำหรับความหมายอื่น ดูที่ ออสการ์
ออสการ์  (อังกฤษ: Oscar เกิดปี พ.ศ. 2548) เป็นแมวพยาบาลที่อาศัยอยู่ในศูนย์พยาบาลและฟื้นฟูสเตียร์เฮาส์ (อังกฤษ: Steere House Nursing and Rehabilitation Center) ในเมืองพรอวิเดนซ์ ประเทศสหรัฐอเมริกา
เริ่มมีการรู้จักถึงออสการ์ตั้งแต่เดือนกรกฎาคม พ.ศ. 2550 เมื่อนายแพทย์เดวิด โดซ่า ผู้เป็นแพทย์เวชศาสตร์ผู้สูงอายุและผู้ช่วยศาสตราจารย์ที่มหาวิทยาลัยบราวน์  ได้เขียนบทความเกี่ยวกับเจ้าแมวเผยแพร่ในวารสารการแพทย์นิวอิงแลนด์
คือได้เขียนว่า  ออสการ์ดูเหมือนจะสามารถพยากรณ์ความตายของของคนไข้ระยะสุดท้ายได้
ซึ่งผู้อื่นให้คำอธิบายต่าง ๆ กันรวมทั้งความนิ่งไม่เคลื่อนไหวของคนไข้  หรือว่ามีกลิ่นของคีโทนซึ่งเป็นสารประกอบอินทรีย์ที่หลั่งออกโดยเซลล์ที่กำลังจะตาย
น.พ.โดซ่าได้เขียนถึงออสการ์อีกในหนังสือที่วางตลาดในปี พ.ศ. 2553 คือ Making Rounds With Oscar: The Extraordinary Gift of an Ordinary Cat (ไปเทียวเยี่ยมคนไข้กับออสการ์: พรสวรรค์ของแมวธรรมดา ๆ)
พื้นเพความหลัง

มีการรับออสการ์มาเลี้ยงตั้งแต่ยังเป็นลูกแมวจากศูนย์กักสัตว์  และออสการ์โตขึ้นในหน่วยคนไข้สมองเสื่อมระยะสุดท้าย  ที่ศูนย์พยาบาลและฟื้นฟูสเตียร์เฮาส์ในเมืองพรอวิเดนซ์ ประเทศสหรัฐอเมริกา
หน่วยพยาบาลที่รับคนไข้ได้ 41 คนนี้รักษาคนไข้โรคอัลไซเมอร์ โรคพาร์คินสัน และโรคอื่น ๆ 
โดยมากเป็นคนไข้ระยะสุดท้ายที่ปกติหมดความรู้สึกตัวแล้ว
ออสการ์เป็นแมวตัวหนึ่งในหกตัวที่ศูนย์รับมาเลี้ยงหลังจากแมวรักษาตัวเดิมของศูนย์ตาย  เป็นศูนย์ที่มีการโฆษณาว่า  ไม่รังเกียจสัตว์เลี้ยง  เพราะมีสัตว์เลี้ยงที่มาเยี่ยมและที่อยู่อาศัยที่ศูนย์
พื้นเพความหลัง > การพยากรณ์ความตาย

หลังจากได้รับออสการ์มาเลี้ยงอยู่ประมาณ 6 เดือน  เจ้าหน้าที่เริ่มสังเกตเห็นว่า  ออสการ์ทำตัวเหมือนแพทย์และพยาบาลในการไปเทียวเยี่ยมคนไข้
เจ้าแมวจะเดินดมและสังเกตคนไข้  แล้วก็จะขดตัวนอนอยู่ใกล้ ๆ กับคนไข้บางคน
ผู้ซึ่งมักจะถึงความเสียชีวิตภายใน 2-3 ช.ม. หลังจากออสการ์มา
มีคนไข้คนหนึ่งในตอนต้น ๆ ที่มีลิ่มเลือดในขาทำให้ขาเย็นมากในขณะนั้น
ซึ่งออสการ์ก็ได้ขดตัวพันรอบขาของคนไข้  แล้วอยู่อย่างนั้นจนกระทั่งหญิงผู้นั้นเสียชีวิต  
ในอีกกรณีหนึ่ง  แพทย์ได้วินิจฉัยโดยอาการแล้วว่าคนไข้คนหนึ่งใกล้จะเสียชีวิต
แต่ออสการ์กลับเดินหนีไป  ทำให้คุณหมอเชื่อว่าการวินิจฉัยตรงกับอาการของออสการ์  ที่ถูกต้องสืบกันมาถึง 12 ครั้งกำลังจะสิ้นสุดไป
แต่าปรากฏว่า  การวินิจฉัยของคุณหมอจริง ๆ แล้ว  เร็วเกินไปถึง 10 ช.ม. และออสการ์ตอนหลังก็มาเยี่ยมคนไข้และคนไข้ก็ถึงแก่กรรม 2 ช.ม. หลังจากนั้น
ความแม่นยำของออสการ์ (ซึ่งถูกต้องสืบเนื่องกันกว่า 25 ครั้งเมื่อคุณหมอโดซ่าเขียนบทความในวารสารแพทย์) ทำให้เจ้าหน้าที่เปลี่ยนขั้นตอนการทำงานใหม่ที่ไม่เหมือนใคร
คือเมื่อพบออสการ์นอนอยู่กับคนไข้  เจ้าหน้าที่จะติดต่อครอบครัวของคนไข้เพื่อแจ้งว่าคนไข้ใกล้จะเสียชีวิต
โดยมากแล้ว  ครอบครัวของคนไข้ไม่มีปัญหาอะไรกับออสการ์ที่มาอยู่ใกล้ ๆ 
แต่ว่าในกรณีที่ครอบครัวของคนไข้ขอให้นำออสการ์ออกไปจากห้อง
ออสการ์ก็ไม่ยอมไปไกล  กลับเดินกลับไปกลับมาอยู่หน้าห้องพร้อมกับร้องทำเสียงประท้วง
แต่เมื่อได้อยู่กับคนไข้  ออสการ์จะอยู่จนกระทั่งคนไข้เสียชีวิต  แล้วหลังจากนั้นจะจากไปอย่างเงียบ ๆ
คุณหมอโดซ่าเรียกออสการ์ว่า  มีมนุษย์สัมพันธ์ที่ไม่ดีกับคนที่ยังมีชีวิตอยู่ 
คุณหมอได้เล่าถึงเหตุการณ์หนึ่งในบทความ
คือ  เมื่อหญิงชราผู้หนึ่งเดินมาโดยใช้ไม้เท้า  ผ่านออสการ์ในเวลาที่เขากำลังเทียวเยี่ยมคนไข้
ออสการ์กลับทำเสียงขู่เหมือนกับงูเหมือนกับจะบอกว่า  อย่ามาอยู่ใกล้ ๆ ฉัน
โดยถึงเดือนมกราคม พ.ศ. 2553 ออสการ์ได้พยากรณ์การเสียชีวิตของคนไข้อย่างถูกต้องถึง 50 ราย
คำอธิบาย

น.พ. โจน เทโน ผู้เป็นศาสตราจารย์ทางสุขภาพชุมชน  ที่วิทยาลัยแพทย์ของมหาวิทยาลัยบราวน์  ผู้ดูแลคนไข้ที่ศูนย์สเตียร์เฮาส์และพบเจอกับออสการ์เป็นประจำได้กล่าวไว้ว่า
ไม่ใช่ว่าเจ้าแมวนี่จะเป็นคน (ตัว)แรกที่ไปถึง (เพื่อเฝ้าคนไข้)
แต่ว่าเจ้าแมวจะทำการปรากฏตัวทุก ๆ ครั้ง  และดูเหมือนจะเป็นภายในสองชั่วโมงสุดท้าย
คุณหมอโดซ่า (ผู้ทำงานอยู่กับวิทยาลัยแพทย์เดียวกัน) ได้พรรณนาถึงปรากฏการณ์นี้ในบทความวันที่ 26 กรกฎาคม พ.ศ. 2550 ของวารสารการแพทย์นิวอิงแลนด์ ไว้ว่า
" (ออสการ์) มักจะไม่ค่อยพลาด มันดูเหมือนจะเข้าใจว่าเมื่อไรคนไข้ใกล้จะเสียชีวิต" 
โดยสันนิษฐานว่า
"เจ้าแมวอาจจะได้กลิ่นอะไรโดยเฉพาะเกี่ยวเนื่องกับความตาย"
ส่วนคุณหมอเทโนสนับสนุนความคิดนี้ว่า
"ข้าพเจ้าเชื่อว่า  มีสารอะไรบางอย่างที่ปล่อยออกมาเมื่อเรากำลังจะตาย  และเจ้าแมวก็ได้กลิ่นรับรู้สารเหล่านั้น"
ส่วนผู้เชี่ยวชาญทางพฤติกรรมสัตว์บางคน  เห็นด้วยกับคำอธิบายว่าออสการ์ได้กลิ่นเกี่ยวเนื่องกับความตาย
คือ  สัตว์แพทย์มาร์จี เชอร์กผู้เป็นประธานสมาคมแพทย์รักษาแมวอเมริกัน (American Association of Feline Practitioners) ณ กรุงแวนคูเวอร์ ประเทศแคนาดาได้กล่าวไว้ว่า  "ดิฉันคิดว่า  เขาได้กลิ่นสารเคมีอะไรบางอย่างที่ปล่อยออกก่อนจะเสียชีวิต
(เพราะว่า) แมวสามารถได้กลิ่นอะไรหลายอย่างที่มนุษย์ไม่สามารถ  และแมวสามารถที่จะตรวจจับความเจ็บไข้ได้อย่างแน่นอน"
ส่วนคุณหมอจิลล์ โกลด์แมน  ผู้เป็นผู้เชี่ยวชาญเกี่ยวกับพฤติกรรมของสัตว์ในเมืองลากูนาบีช  ประเทศสหรัฐอเมริกา  กล่าวว่า  "แมวมีประสาททางจมูกที่ยอดเยี่ยมมาก" และเสนอว่า  การอยู่เป็นเพื่อนกับคนไข้ที่ใกล้จะเสียชีวิตน่าจะเป็นพฤติกรรมเกิดจากการเรียนรู้
"มีโอกาสมากมายที่ออสการ์จะสัมพันธ์กลิ่นนั่น (กับความตาย)" 
(คือเจ้าแมวใช้ชีวิตของมันเกือบทั้งหมด  ในหน่วยคนไข้สมองเสื่อมระยะสุดท้าย ณ ศูนย์สเตียร์เฮาส์  ที่มีการเสียชีวิตเกิดขึ้นเป็นประจำ)
อย่างไรก็ดี  ทฤษฎีเกี่ยวกับกลิ่นเป็นเพียงแค่แนวคิดหนึ่ง
คือ  คุณหมอแดเนียล เอสเต็ป  ผู้เป็นผู้เชี่ยวชาญเกี่ยวกับพฤติกรรมสัตว์ในเมืองลิ๊ตเติลตัน รัฐโคโลราโด เสนอว่า
"สิ่งหนึ่งที่เกิดกับผู้ใกล้จะเสียชีวิตก็คือจะไม่มีการเคลื่อนไหวมากนัก
บางทีเจ้าแมวอาจจะจับได้ว่า  คนไข้ที่นอนอยู่บนเตียงอาจจะนิ่งมาก
นี่อาจจะไม่ใช่เป็นประเด็นของกลิ่นหรือเสียง  แต่อาจจะประเด็นเกี่ยวกับการไม่มีการเคลื่อนไหว"
ส่วนคุณหมอโทมัส เกรฟส์  ซึ่งเป็นผู้เชี่ยวชาญเกี่ยวกับแมวที่มหาวิทยาลัยอิลลินอยส์  กล่าวกับนักข่าวของบีบีซีว่า  
"แมวมักจะมีความรู้สึกเมื่อเจ้าของป่วยหรือว่าสัตว์อื่นป่วย
สามารถมีความรู้สึกว่าภูมิอากาศจะเปลี่ยนสภาพ
เป็นสัตว์ที่รู้จักกันเป็นอย่างดีว่า  ไวต่อการรับรู้ล่วงหน้าเกี่ยวกับแผ่นดินไหว"
ในปี ค.ศ. 2009 นักวิจัยพิตลิกใช้เรื่องของออสการ์เป็นอุปมาอุปไมยสำหรับคนไข้ที่ติดเชื้อโรค Klebsiella pneumoniae ที่ดื้อยา
คือ  แม้ว่าจะไม่มีหลักฐานที่ชัดเจนว่าเชื้อโรคชนิดนี้ทำให้ถึงเสียชีวิตได้
และการติดเชื้อโรคนี้ก็ไม่ได้เป็นเหตุความตายของคนไข้ (ที่ผลงานวิจัยกล่าวถึง)
แต่เชื้อโรคเป็นเพียงแต่ตัวพยากรณ์ว่า  คนไข้มีอาการย่ำแย่  (เหมือนกับออสการ์ไม่ได้เป็นเหตุให้คนไข้เสียชีวิต  แต่เป็นตัวพยากรณ์ความตายของคนไข้)
คำอธิบายทางวิทยาศาสตร์

ข้อมูลเพิ่มเติม: วิมตินิยมทางวิทยาศาสตร์, วิทยาศาสตร์เทียม, หลักฐานโดยเรื่องเล่า, เหตุผลวิบัติโดยหลักฐานไม่สมบูรณ์, ความเอนเอียงเพื่อยืนยัน, และ post hoc ergo propter hoc
ส่วนพวกนักวิมตินิยมทางวิทยาศาสตร์  ถือเรื่องการศึกษาความสามารถของออสการ์ว่า  เป็นวิทยาศาสตร์เทียม 
คือ  คุณหมอโดซ่าฝืนกฏทางวิมตินิยมว่า
"อย่าพยายามอธิบายปรากฏการณ์อย่างหนึ่งนอกจากจะมั่นใจว่ามีปรากฏการณ์  (นั้นจริง ๆ) ที่ควรจะอธิบาย" 
คือ  ไม่มีหลักฐานทางการทดลองอย่างใดอย่างหนึ่งที่แสดงว่า ออสการ์มีความสามารถรับรู้เหนือประสาทสัมผัส (เช่นอ่านใจได้)
และหลักฐานโดยมากที่คุณหมอโดซ่ากล่าวถึง  เช่นกรณีศึกษาที่ออสการ์ไปนอนอยู่ใกล้ ๆ คนไข้ใกล้จะตาย  เป็นเพียงแต่เรื่องเล่าเท่านั้น
นอกจากนั้นแล้ว  ความสามารถของออสการ์ก็เจอเป็นครั้งแรกโดยหัวหน้าพยาบาล
ผู้กล่าวถึงตนเองว่า  ต้องการให้คนอื่นเชื่อว่าออสการ์มีอำนาจพิเศษ
และได้พยายามสืบหาหลักฐานที่จะสนับสนุนความเห็นนี้  โดยไม่มีความเป็นกลาง
แม้แต่งานตีพิมพ์ของคุณหมอเองก็ปรากฏว่า  มีการเลือกสรรค์หลักฐานที่ไม่เป็นกลางอีกด้วย
คือ  หนังสือที่คุณหมอเขียนเกี่ยวกับออสการ์ไม่ได้กล่าวถึงกรณีที่ออสการ์ทำการผิดพลาด
แม้ว่าจะมีหลักฐานคำบอกเล่าที่ใช้สนับสนุนความสามารถของออสการ์นั่นแหละ  (ที่ปรากฏในแหล่งอื่น ๆ  แต่คุณหมอไม่ได้กล่าวถึงในหนังสือ)  ที่บอกด้วยว่าออสการ์ได้ทำการผิดพลาดมาแล้ว
ยกตัวอย่างเช่น  มีกรณีที่พยาบาลนำออสการ์เข้ามาในห้องของผู้ป่วยใกล้จะเสียชีวิต  แล้วบังคับให้ออสการ์ขึ้นไปบนเตียง  แต่ว่าออสการ์พยายามขัดขืน
งานของคุณหมอโดซ่ายังปรากฏว่ามีเหตุผลวิบัติเชิงตรรกะอีกด้วย
คือ  หลักฐานโดยคำบอกเล่าที่ใช้มักจะมีการดัดแปลงเพื่อให้สะดวกในการอ่าน ในขณะที่ไม่ใส่ใจในหลักฐานที่คัดค้าน 
ซึ่งเป็นเหตุผลวิบัติเชิงตรรกะโดยเสนอแต่กรณีที่เข้ากันกับประเด็นที่เป็นสมมุติฐาน (ดูความเอนเอียงเพื่อยืนยัน) 
คุณหมอยังใช้วิธีการอุธรณ์โดยผู้เชี่ยวชาญ (appeal to authority) คือกล่าวว่า  "ผู้เชี่ยวชาญ" ได้ถกประเด็นเรื่องนี้แล้วสรุปว่า  เป็นความสามารถของออสการ์ 
และโดยสรุปผิด ๆ ว่า  "เกิดหลังจากสิ่งนี้ ดังนั้น จึงเกิดเพราะสิ่งนี้" (post hoc ergo propter hoc) 
คือ  แม้จะเป็นความจริงว่า  ออสการ์จะไปนอนอยู่บนเตียงคนไข้ก่อนที่จะเสียชีวิต  แต่อาจจะมีตัวแปรอื่นที่สามารถอธิบายพฤติกรรมนี้ได้ดีกว่าหรือได้ดีเท่า ๆ กัน
นักวิมตินิยมอีกคนหนึ่งได้กล่าวถึงเหตุอื่น ๆ ที่ผลงานของคุณหมอเป็นวิทยาศาสตร์เทียมไว้ว่า
ไม่มีข้อมูลรายละเอียดว่า  ออสการ์นอนที่เตียงคนไข้ไหน  เมื่อไร  นานเท่าไร  กี่ครั้งต่อวัน
ไม่มีข้อมูลรายละเอียดว่า  เมื่อออสการ์นอนที่เตียงคนไข้แล้ว  คนไข้ยังมีชีวิตต่อไปอีกกี่นาที/ช.ม./วัน/อาทิตย์
ไม่ได้พิจารณาอย่างถี่ถ้วนคำอธิบายว่า  ออสการ์สามารถรับรู้สัญญาณ (ที่อาจปรากฏโดยไม่ได้ตั้งใจ) จากคุณหมอและคุณพยาบาลเกี่ยวกับอาการของคนไข้  คล้ายกับในเรื่องของม้าคเลเวอร์แฮนส์
ในสื่อ

ละครชุดโทรทัศน์เรื่องเฮาส์ เอ็ม.ดี.ซีซั่นที่ 5 ตอน 18 เรื่อง "Here Kitty" มีเรื่องเกี่ยวกับแมวที่พยากรณ์การเสียชีวิตของคนไข้หลายกรณีโดยเข้าไปนอนอยู่ใกล้ ๆ
เชิงอรรถและอ้างอิง

↑  Leonard, Tom (2010-02-01). "Cat predicts 50 deaths in RI nursing home". telegraph.
1 2  Henry, Ray (2010-01-31). "Just-Released Book Profiles Feline Angel of Death". Associated Press. เก็บจากแหล่งเดิมเมื่อ 2015-02-20. สืบค้นเมื่อ 2015-02-20.
↑  "Pet therapy". Steere House website. คลังข้อมูลเก่าเก็บจากแหล่งเดิมเมื่อ 2019-02-05. สืบค้นเมื่อ 2009-03-20.
1 2 3 4  "Cat's "Sixth Sense" Predicting Death?". CBS News. 2007-07-25. สืบค้นเมื่อ 2009-03-20.
1 2 3 4  Dosa, DM (2007). "A day in the life of Oscar the cat". New England Journal of Medicine. 357 (4): 328–9. doi:10.1056/NEJMp078108. PMID 17652647.
↑  "Oscar the Cat Predicts Nursing Home Deaths". Associated Press. FOX News. 2007-07-26. สืบค้นเมื่อ 2009-03-20.
↑  "Cat senses impending death". The Register. 2007-07-26.
↑  "US cat 'predicts patient deaths'". BBC News. 2007-07-26.
↑  Pitlik, Silvio Daniel (May 2009). "Oscar the cat, carbapenem-resistant Klebsiella pneumoniae, and attributable mortality". Infection Control and Hospital Epidemiology. 30 (5): 500–501. doi:10.1086/596733. ISSN 1559-6834. PMID 19344272.
1 2 3 4 5  Nickell, Joe. "Oscar, the Death-Predicting Cat". Skeptical Inquirer. คลังข้อมูลเก่าเก็บจากแหล่งเดิมเมื่อ 2013-03-10. สืบค้นเมื่อ 2012-11-23.
↑  Emery, David. "Oscar Death Cat- Urban Legends". About.com. สืบค้นเมื่อ 2012-11-23.
↑  Hudson, William. "Logical Fallacies". คลังข้อมูลเก่าเก็บจากแหล่งเดิมเมื่อ 2009-05-23. สืบค้นเมื่อ 2012-11-23.
↑  Dosa, David. "Oscar FAQs". daviddosa.com. สืบค้นเมื่อ 23 November 2012.
↑  "Oscar the "psychic" cat". Skeptic's Dictionary. สืบค้นเมื่อ 2012-05-22.[ลิงก์เสีย]
แหล่งข้อมูลอื่น

Steere House website section on Oscar เก็บถาวร 2014-11-06 ที่ เวย์แบ็กแมชชีน
Cat Is Harbinger Of Death (video) เก็บถาวร 2008-05-21 ที่ เวย์แบ็กแมชชีน Item in the CBS News, July 26, 2007.
Oscar The 'Amazing Cat' (video) เก็บถาวร 2008-05-21 ที่ เวย์แบ็กแมชชีน Interview with Dr. David Dosa, CBS News, July 26, 2007.
รูปออสการ์ในวารสารการแพทย์นิวอิงแลนด์
รูปและบทความเกี่ยวกับออสการ์ในพจนานุกรมของนักวิมตินิยม[ลิงก์เสีย]
อะตอมมิกคิตเทน

| อะตอมมิกคิตเทน |
| --- | --- |
อะตอมมิกคิตเตนขณะแสดงคอนเสิร์ตในปีค.ศ. 2005 (จากซ้ายไปขวา: ลิซ แมคคลาร์นอน, เจนนี ฟรอสต์ และ นาตาชา ฮามิลตัน)
ข้อมูลพื้นฐาน
ที่เกิด: ลิเวอร์พูล ประเทศอังกฤษ
แนวเพลง: ป็อป, แด๊นซ์-ป็อป, อาร์แอนด์บี
ช่วงปี: 1999 - 2004   (2004 - ปัจจุบัน - ในบางโอกาส)
ค่ายเพลง: EMI/Innocent/Virgin

สมาชิก: ลิซ แมคคลานอน นาตาชา ฮามิลตัน (1999 - ปัจจุบัน)  เจนนี ฟรอตส์ (2001 - 2008; 2021-ปัจจุบัน)
อดีตสมาชิก: เคอร์รี คาโตนา (1998-2001; 2012-2017)   ไฮดี เรนจ์ (1997-1999)

เว็บไซต์: www.atomickitten.co.uk
อะตอมมิกคิตเทน (อังกฤษ: Atomic Kitten) เป็นวงหญิงล้วนแนวป็อปจากเมืองลิเวอร์พูล ประเทศอังกฤษ ประกอบด้วยสมาชิก เอลิซาเบธ แม็กคลานอน, นาตาชา ฮามิลตัน, และเจนนิเฟอร์ ฟรอสต์ ที่มาแทนที่สมาชิกเดิมคือ เคอร์รี คาโตนา จนกระทั่งเลิกวงในปี 2004 และกลับมารวมตัวกันอีกครั้งโดยที่สมาชิกเดิมคือ เคอร์รี คาโตนา มาแทน เจนนี ฟรอสต์เมื่อปี 2012 ในเดือนมกราคม 2001 พวกเขามีซิงเกิลฮิตและอัลบั้มฮิตติดในสี่สิบอันดับแรกทั่วโลกอย่างเช่นเพลง "Right Now," "Whole Again," "Eternal Flame," "The Tide Is High," และ "Ladies Night"
จากข้อมูลในเว็บไซต์อย่างเป็นทางการของแม็กลาร์นอนอ้างว่า อะตอมมิกคิตเทนมีผลงานยอดขายมากกว่า 10 ล้านชุดทั่วโลก ยอดขายนี้คือ มียอดขายซิงเกิล 6.2 ล้านชุดและอัลบั้ม 4 ล้านชุด
ผลงาน > อัลบั้ม

2000 Right Now
2002 Feels So Good
2003 Atomic Kitten
2003 Ladies Night
2004 Greatest Hits
ผลงาน > อัลบั้มสะสม

2003 Atomic Kitten
2004 Greatest Hits
2005 The Collection
2007 Essential
2012 The Essential Collection
อะนูบิส

อะนูบิส หรือ อะนิวบิส (อังกฤษ: Anubis) คือหนึ่งในเทพของ ตำนานเทพเจ้าแห่งไอยคุปต์
เทพอะนูบิส

อะนูบิสเป็นโอรสของเทวีเนฟทิส และเทพเซต มีสัญลักษณ์เป็นสุนัขไนสีดำเพราะออกเวลากลางคืน ทะเลทรายใกล้สุสาน ทรงได้รับความเคารพมากในไอยคุปต์ทะเลทรายแห่งตะวันตกที่เรียกว่าบ้านแห่งความตาย
ทรงเคยเป็นเทพแห่งความตายมาก่อนเทพโอซิริสและเป็นเทพแห่งความตายสำหรับฟาโรห์องค์แรก เทวีไอซิสทรงเลี้ยงพระองค์มาดั่งลูกในไส้ เมื่อโตขึ้นเทพอะนูบิสจึงเป็นผู้ปกป้องพระนาง
พระองค์เป็นผู้เสาะหาน้ำมันหอมหรือยาที่หายากในการทำมัมมี่ศพเทพโอซิริสร่วมกับเทวีไอซิสและเทวีเนฟทิสพระมารดา จากนั้นพระองค์จะทำพิธีศพให้เทพโอซิริส พิธีที่พระองค์ทรงคิดขึ้นนั้นเป็นรูปแบบพิธีการฝังศพในเวลาต่อมา
มีความเชื่อว่าเทพอะนูบิสมีบทบาทอย่างมากมายหลายประการ ยกตัวอย่าง เช่น
ทรงเป็นผู้ช่วยในการดองศพให้ถูกต้อง และสร้างองค์ประกอบขึ้นมาใหม่*
ทรงเป็นผู้รับมัมมี่ในหลุมศพเป็นการเปิดพิธีกรรม
ทรงเป็นสื่อกลางในการนำวิญญาณไปที่สนามแห่งของขวัญจากฟ้า โดยใช้มือปกป้องมัมมี่
ที่สำคัญที่สุดคือ ทรงเป็นผู้ช่วยในการชั่งวิญญาณ โดยเป็นผู้ดูตาชั่งอย่างละเอียดโดยมีขนนกเป็นเครื่องวัดถ้าขนนกเอนขึ้นแปลว่ามีความผิดมาก ถ้าขนนกเอนลงถือว่ามีความดีมาก ส่วนเทพอนูบิสจะเป็นผู้บันทึกการตัดสิน เมื่อถือว่าวิญญาณนั้นบริสุทธิ์แล้ววิญญาณจะไปเข้าเฝ้าเทพโอซิริส เพื่อพิพากษาให้ไปสู่ในโลกแห่งวิญญาณใหม่ หากไม่บริสุทธิ์จะถูกลงโทษอย่างโหดร้าย
เทพอะนูบิสมีสัญลักษณ์เป็นชาย มีศีรษะเป็นสุนัขในหรือเป็นสุนัขคอยติดตามเทวีไอซิส หรือเป็นสุนัขจิ้งจอก หรือสุนัขชูคอหมอบอยู่ที่ฐานหรือบนหลุมศพ
อะพอลโล 13

| อะพอลโล 13 |
| --- | --- |
Odyssey's damaged service module, as seen from the lunar module Aquarius, hours before reentry

ประเภทภารกิจ: Crewed lunar landing attempt (H)
ผู้ดำเนินการ: NASA
COSPAR ID: CSM: 1970-029A LM: 1970-029C
SATCAT no.: 4371
ระยะภารกิจ: 5 days, 22 hours, 54 minutes, 41 seconds
 

ข้อมูลยานอวกาศ
ยานอวกาศ: Apollo CSM-109 Odyssey Apollo LM-7 Aquarius
ผู้ผลิต: CSM: North American Rockwell LM: Grumman
มวลขณะส่งยาน: 45,931 กิโลกรัม (101,261 ปอนด์)
มวลหลังการลงจอด: 5,050 กิโลกรัม (11,133 ปอนด์)
 

บุคลากร
รายชื่อผู้โดยสาร: จิม ละเฟลล์ แจ็ค สไวเกิร์ต เฟรด ไฮส์
 

เริ่มต้นภารกิจ
วันที่ส่งขึ้น: April 11, 1970, 19:13:00 (1970-04-11UTC19:13Z) UTC
จรวดนำส่ง: Saturn V SA-508
ฐานส่ง: Kennedy LC-39A
 

สิ้นสุดภารกิจ
เก็บกู้โดย: ยูเอสเอส Iwo Jima
ลงจอด: แม่แบบ:End-date UTC
พิกัดลงจอด: มหาสมุทรแปซิฟิกตอนใต้ 21°38′24″S 165°21′42″W﻿ / ﻿21.64000°S 165.36167°W﻿ / -21.64000; -165.36167﻿ (Apollo 13 splashdown)
 

บินผ่านดวงจันทร์ (orbit and landing aborted)
เข้าใกล้สุด: 15 เมษายน ค.ศ. 1970, 00:21:00 UTC
ระยะทาง: 254 กิโลเมตร (137 ไมล์ทะเล)*
 

Docking with LM
Docking date: 11 เมษายน ค.ศ. 1970, 22:32:08 UTC
Undocking date: 17 เมษายน ค.ศ. 1970, 16:43:00 UTC
 
  เจมส์ ลอฟเวลล์, แจ็ค สไวเกิร์ต, เฟรด เฮส์โครงการอะพอลโล← อะพอลโล 12อะพอลโล 14 → 
อะพอลโล 13 (อังกฤษ: Apollo 13) เป็นภารกิจมีคนควบคุมภารกิจที่ 7 ในโครงการอวกาศอะพอลโลและเป็นโครงการที่สามที่ตั้งใจลงจอดบนดวงจันทร์ มีการปล่อยยานสู่อวกาศในวันที่ 11 เมษายน ค.ศ. 1970 เมื่อเวลา 14:13 น. ตามเวลามาตรฐานตะวันออกจากศูนย์อวกาศเคนเนดี รัฐฟลอริดา
การลงจอดดวงจันทร์ถูกยกเลิกหลังถังออกซิเจนหมายเลขสองระเบิด เพียงสองวันให้หลังจากปล่อยยาน ทำให้โมดูลบริการ (Service Module) ซึ่งเชื่อมต่ออยู่ติดกับโมดูลบังคับการ (Command Module) ได้รับความเสียหายบางส่วน  แม้ลูกเรือประสบความยากลำบากมหันต์จากพลังงานจำกัด การสูญเสียอุณหภูมิภายในยาน การขาดแคลนน้ำสำหรับอุปโภคและบริโภค รวมถึงการต้องซ่อมบำรุงระบบดูดซับคาร์บอนไดออกไซด์เป็นกรณีเร่งด่วน  แต่ลูกเรือสามารถเดินทางกลับสู่โลกได้อย่างปลอดภัยในวันที่ 17 เมษายน ค.ศ. 1970 หกวันหลังเริ่มต้นภารกิจ
ยานบินผ่านเข้าใกล้ด้านไกลของดวงจันทร์ที่ความสูง 254 กิโลเมตรเหนือพื้นผิวดวงจันทร์ โดยมีระยะห่างจากโลกสูงสุด 400,171 กิโลเมตร เป็นสถิติมนุษย์ที่เดินทางห่างจากโลกมากที่สุด ภารกิจดังกล่าวมีเจมส์ เอ. ลอฟเวลล์เป็นผู้บัญชาการ โดยมี "แจ็ค" สไวเกิร์ต เป็นนักบินโมดูลบังคับการ และเฟรด ดับเบิลยู. เฮส์ เป็นนักบินโมดูลลงดวงจันทร์
สไวเกิร์ต ถูกเปลี่ยนตัวมาแทนเค็น แมตทิงลี เพียงไม่กี่วันก่อนออกเดินทาง เนื่องจากแมตทิงลีถูกศัลยแพทย์การบินสั่งห้ามบิน หลังมีความเสี่ยงได้รับโรคหัดเยอรมันจาก ชาร์ลส์ ดู๊ก ผู้บัญชาการตัวสำรองของภารกิจ
อะทีนา (รัฐออริกอน)

45°48′51″N 118°29′28″W﻿ / ﻿45.81417°N 118.49111°W﻿ / 45.81417; -118.49111
| อะทีนา |
| --- | --- |
ที่ตั้งในรัฐออริกอน
ประชากร (2543)
 • ทั้งหมด: 1,221 คน
อะทีนา (อังกฤษ: Athena) เป็นเมืองในเคาน์ตียูมะทิลลา รัฐออริกอน สหรัฐอเมริกา
ภูมิศาสตร์

เมืองอะทีนาตั้งอยู่ที่พิกัดภูมิศาสตร์ 45°48′51″N 118°29′28″W﻿ / ﻿45.81417°N 118.49111°W﻿ / 45.81417; -118.49111 มีพื้นที่ทั้งหมด 1.5 ตารางกิโลเมตร
ประชากร

จากการทำสำมะโนประชากรในปี พ.ศ. 2543 เมืองอะทีนามีประชากร 1,221 คน มีความหนาแน่นของประชากร 827.1 คนต่อตารางกิโลเมตร
ออโตเดสก์ มายา

| --- | --- |
ผู้ออกแบบ: Alias Systems Corporation
นักพัฒนา: ออโตเดสก์
วันที่เปิดตัว: กุมภาพันธ์ 1998; 26 ปีที่แล้ว (1998-02)

รุ่นเสถียร: 2018    / 20 พฤศจิกายน 2017; 7 ปีก่อน (2017-11-20)
 
ภาษาที่เขียน: C++, MEL, Python, C#
ระบบปฏิบัติการ: Windows 7 or later OS X 10.8 or later RHEL/CentOS 6.2 or later Fedora 14 or later
แพลตฟอร์ม: IA-32, x64
ภาษา: อังกฤษ, ญี่ป่น, จีน
ประเภท: คอมพิวเตอร์กราฟิกส์สามมิติ
สัญญาอนุญาต: Trialware
เว็บไซต์: www.autodesk.com/maya
ออโตเดสก์ มายา (อังกฤษ: Autodesk Maya) เป็นซอฟต์แวร์เพื่องานกราฟิกส์สามมิติจากบริษัทออโตเดสก์ ด้านกราฟิกสำหรับงานทางด้าน โมเดล 3 มิติ และ แอนิเมชัน ที่ใช้สำหรับWindows, macOS และLinux ถูกใช้เพื่อสร้างโปรแกรม 3 มิติแบบโต้ตอบ รวมทั้งวิดีโอเกม, ภาพยนตร์การ์ตูนทีวีซีรีส์หรือเอฟเฟ็ก
ประวัติ

มายา เดิมเป็นผลิตภัณฑ์แอนิเมชั่นยุคใหม่ตามโค้ดจากThe Advanced Visualizer โดย Wavefront Technologies ,PowerAnimator โดย Alias Research, Inc. และ Alias Sketch!
ข้อมูลทั่วไป

ออโตเดสก์ มายา เป็นโปรแกรมที่ใช้เพื่อสร้างเนื้อหา 3D เพื่อใช้ในภาพยนตร์โทรทัศน์ ,การพัฒนาเกม และสถาปัตยกรรม ซอฟต์แวร์ได้รับการออกจำหน่ายครั้งแรกสำหรับระบบปฏิบัติการ IRIX อย่างไรก็ตามการสนับสนุนนี้ถูกยกเลิกในเดือนสิงหาคม ค.ศ. 2006 หลังจากที่ออกเวอร์ชัน 6.5 มายามีทั้งฉบับ "สมบูรณ์" และ "ไม่จำกัด " จนถึงเดือนสิงหาคมปี ค.ศ. 2008 เมื่อกลายเป็นชุดเดียว
ดูเพิ่ม

ซอฟต์แวร์คอมพิวเตอร์กราฟิกส์สามมิติ
แอนิเมชัน
3 ดีเอสแมกซ์